బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వార్నర్‌ని భర్తీ చేసే ఆటగాళ్లున్నారు: సాహా
సన్‌రైజర్స్ హైదరాబాద్ జట్టులో కెప్టెన్ డేవిడ్ వార్నర్ స్థానాన్ని భర్తీ చేసే ఆటగాళ్లు ఉన్నారని ఆ జట్టు వికెట్ కీపర్ సాహా అభిప్రాయపడ్డాడు.
Samayam Telugu | Updated:
Mar 27, 2018, 09:19PM IST
వార్నర్‌ని భర్తీ చేసే ఆటగాళ్లున్నారు: సాహా
సన్‌రైజర్స్ హైదరాబాద్ జట్టులో కెప్టెన్ డేవిడ్ వార్నర్ స్థానాన్ని భర్తీ చేసే ఆటగాళ్లు ఉన్నారని ఆ జట్టు వికెట్ కీపర్ సాహా అభిప్రాయపడ్డాడు. దక్షిణాఫ్రికాతో రెండు రోజుల క్రితం జరిగిన టెస్టు మ్యాచ్‌లో చెలరేగిన బాల్ టాంపరింగ్‌ వివాదంలో డేవిడ్ వార్నర్ పాత్ర కూడా ఉన్నట్లు తేలడంతో.. ఆస్ట్రేలియా క్రికెట్ బోర్డు అతడ్ని జట్టు వైస్ కెప్టెన్ బాధ్యతల నుంచి తప్పించిన విషయం తెలిసిందే. ప్రస్తుతం ఈ టాంపరింగ్‌పై విచారణ జరుగుతుండగా.. నేరం రుజువైతే.. వార్నర్‌పై కనీసం ఏడాది పాటు నిషేధం పడే అవకాశం ఉంది.
కోల్‌కతాలో మంగళవారం మీడియాతో సాహా మాట్లాడుతుండగా.. వార్నర్‌పై నిషేధం పడితే హైదరాబాద్ జట్టుపై ప్రభావం ఉంటుందా..? అని ప్రశ్నించగా.. ‘ఇంకా క్రికెట్ ఆస్ట్రేలియా ఎలాంటి నిర్ణయం తీసుకోలేదు. ఐపీఎల్‌లో సన్‌రైజర్స్ హైదరాబాద్ జట్టు బలంగా ఉంది. అతడి స్థానాన్ని భర్తీ చేసే ఆటగాళ్లు జట్టులో ఉన్నారు. కానీ.. జట్టుని విజయపథంలో నడిపించే కెప్టెన్ దూరమైతే.. ఆ ప్రభావం కొంతమేర ఉంటుంది’ అని సాహా వెల్లడించాడు. ఇప్పటికే డేవిడ్ వార్నర్ సహచరుడైన కెప్టెన్ స్టీవ్‌స్మిత్‌ని.. రాజస్థాన్ రాయల్స్ ఫ్రాంఛైజీ నాయకత్వ బాధ్యతల నుంచి తప్పించగా.. సన్‌రైజర్స్ ఇంకా ఎలాంటి నిర్ణయం తీసుకోలేదు. క్రికెట్ ఆస్ట్రేలియా నిర్ణయం వెలువడిన తర్వాత.. స్పందించాలని వేచి చూస్తోంది. ఏప్రిల్ 7 నుంచి ఐపీఎల్ 2018 సీజన్ ప్రారంభంకానుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.